ועדת הכנסת, כנסת 25, פרוטוקול מספר 72, 2023-07-19 00:00

אופיר כץ: שלום לכולם, אני מתכבד לפתוח את ישיבת ועדת הכנסת, טענות לנושא חדש מהצעת חוק יסוד השפיטה

גלעד קריב: אופיר, היום זה יום ההולדת הלועזי של חבר הכנסת פינדרוס

אופיר כץ: מזל טוב, פינדרוס

גלעד קריב: חבר הכנסת פינדרוס, מאחלים לך פה מזל טוב

אופיר כץ: הוא לא אוהב שמאחלים לו בלועזי?      

גלעד קריב: מה לעשות, הוא גם חי במניינם

גלעד קריב:  חבר הכנסת פינדרוס, תאמר תודה, איחלו לך מזל טוב

אופיר כץ: הוגשו פה חמש טענות לנושא חדש

אופיר כץ:  אותם ח"כים פחות או יותר הגישו

אופיר כץ:  אני אאפשר לטוענים לנמק את הנושא החדש, מי שיש לו יותר מאחד הוא ינמק במרוכז ואת ההצבעות נעשה - - -     

זאב אלקין: לא, כמות הנושאים החדשים לא גדולה, זה כל נושא חדש לגופו

אופיר כץ: ההיפך, אני נותן יותר זמן למי ש –      

זאב אלקין: זה מה ששגית אמרה בזמנו, אנחנו לא השתמשנו - - -     

שגית אפיק: הוא טוען במרוכז על כל אחד, הוא יכול כשהוא נותן לך את זכות הדיבור - - -     

אופיר כץ: אני לא מוריד לך, אני לא נותן לך זמן דיבור של –      

זאב אלקין: לא, אבל דיון צריך להיות על כל נושא חדש בנפרד

גלעד קריב: נכון

שגית אפיק: אבל אתה יכול לטעון על כל אחד מהנושאים החדשים, אבל הדיון יהיה - - -     

גלעד קריב: לא, אבל, שגית, בחלק אני מסכים עם הטענה ובחלק אני רוצה לטעון נגד

שגית אפיק: אין שום בעיה, תגיד את זה בדיוק

גלעד קריב: בסדר גמור

גלעד קריב:  כמה זמן לכל נושא? רבע שעה טיעון?      

שגית אפיק: ההצבעה תהיה נפרדת

זאב אלקין: אבל זה לא רק עניין של הצבעה, זה דיונים

זאב אלקין:  הרי את פה בתחילת הקדנציה אמרת שאם לא מפריזים בנושאים חדשים יש דיון נפרד על כל נושא חדש

זאב אלקין:  דיון נפרד על כל נושא חדש, לא הצבעה

יצחק פינדרוס: אני מבין שאני לא נמצא רשום ואני טענתי על הנושאים האלה, הצטרפתי לטענת נושא חדש

שגית אפיק: הטיעון היה שלא תהיה הצבעה אחת על הרבה נושאים חדשים ושבאבחת הצבעה אחת ייפלו כל הנושאים החדשים

שגית אפיק:  על זה היה הדיבור

יצחק פינדרוס: חוץ מעל הרביזיה שלי שאני ממש פגוע

אופיר כץ: חבר הכנסת זאב אלקין, בבקשה, אתה הגשת טענת נושא חדש על סעיף 1

גלעד קריב: למה זאב ראשון?      

אופיר כץ: זה לפי הסדר

זאב אלקין: לא, זה לא לפי הסדר

אופיר כץ: למה? הנה

אופיר כץ:  לפי הסדר שיש אצלי במכתב

אופיר כץ:  טענה ראשונה

זאב אלקין: לא, על הראשון פוגל טען ושלושתנו הצטרפנו

זאב אלקין:  אז קודם כל אני אשמח אם פוגל הראשון

שמחה רוטמן: אבל פוגל הסמיך את קרויזר לנמק בשמו

זאב אלקין: אוקיי, אז שקרויזר ינמק ואני אחר כך, כי אני הצטרפתי

שמחה רוטמן: קרויזר, אתה רוצה שאני אנמק גם בשמך?      

זאב אלקין: אתה גם רשום שם כמגיש

גלעד קריב: אבל אתם לא מאותה סיעה

אופיר כץ: שמחה, אתה רשום גם

זאב אלקין: אתה רשום, אתה יכול

קריאה: אתה רוצה לנמק?     

אופיר כץ: שמחה, אתה רשום גם

שמחה רוטמן: אוקיי, אז אני מנמק גם בשם קרויזר, אלא אם כן אתה רוצה

זאב אלקין: זאת הסתייגות שטענו על נושא חדש, בהתחלה חבר הכנסת פוגל ואז הצטרפו אליו אני, רון כץ ושמחה

שמחה רוטמן: אני רק רוצה לומר ונראה לי - - -     

גלעד קריב: אני אמרתי שפינדרוס יעשה קידוש ליום הולדת

אופיר כץ: שנייה, רוטמן, אני אציג, בינתיים תחשוב אולי אתה רוצה לחזור בך

שמחה רוטמן: זה בדיוק מה שרציתי לומר

אופיר כץ: אז אני רק אקריא

אופיר כץ:  בסעיף 1, סעיף קטן (ד)(1) ולא ייתן צו בעניין כאמור יבואו אליו בתקופה שבין בחירת כנסת חדשה ועד כינון ממשלה בה רשאי בית המשפט לקבוע בעניין חריגה קיצונית של החלטה במתחם הסבירות

אופיר כץ:  קבע בית המשפט כאמור בתקופה האמורה תובא ההחלטה לאישורה של הכנסת החדשה

אופיר כץ:  אישרה הכנסת החדשה את ההחלטה לאחר קביעת בית המשפט יראו את ההחלטה כתקפה מאותו מועד

אופיר כץ:  פרטים בעניין החלטת הכנסת ייקבעו בתקנון הכנסת

שמחה רוטמן: האמת היא שאחרי שחבר הכנסת פוגל הגיש את זה ואז אני הצטרפתי אליו אני נזכרתי שלמעשה קשה מאוד להגיד שזה נושא חדש בגלל שאנחנו גם דנו בזה המון המון בהרחבה, גם לפני הקריאה הראשונה אפילו על נושא תקופת הבחירות וגם - - -     

אופיר כץ: שמחה, זה כבר נימוק

שמחה רוטמן: לא, ולכן אני חוזר בי מהטענה, גם בשם חבר הכנסת פוגל, כי כשדנו - - -     

גלעד קריב: לא, סליחה, איפה חבר הכנסת פוגל? אתה חוזר בשם חבר הכנסת פוגל?      

אופיר כץ: גלעד, הוא לא נמצא

גלעד קריב: לא, זה דבר מדהים

גלעד קריב:  הוא גם חושב שהוא מדבר בשם כל ועדת חקיקה

שמחה רוטמן: לא, חבר הכנסת קרויזר - - -     

גלעד קריב: לכן הוא שם הצעת חוק בשם הוועדה

גלעד קריב:  הוא חוזר בשם חבר הכנסת פוגל

אופיר כץ: גלעד, תודה

אופיר כץ:  בבקשה לא להפריע לחבר הכנסת אלקין

אופיר כץ:  בבקשה, תנמק

קריאה: האומר דבר בשם אומרו

גלעד קריב: גם הצעת לאשתו נישואין בשמו? הוא חוזר

שמחה רוטמן: נחשוב על זה

קריאה: נתת לו רעיון

גלעד קריב: מגלומן

אופיר כץ: בבקשה, אלקין

גלעד קריב: הוא חוזר בשם פוגל שלא נמצא

שמחה רוטמן: אני רק רוצה לומר שבהלכה הלא רפורמית מותר לקדש באמצעות שליח

גלעד קריב: שליח לדבר חבלה

זאב אלקין: קודם כל, חבר הכנסת קריב, אני חייב להגיד לך, אם תרשה לי שתי דקות

זאב אלקין:  בכל זאת בשעה כזו כדאי לשעשע את כולנו, גם זה כבר קרה בכנסת

זאב אלקין:  חבר הכנסת קריב, מה שאתה הצעת בעניין מה שיכול לקרות פה בכנסת של הסמכה קרה, אבל בהיקף הרבה יותר קטן

זאב אלקין:  בתפקודי כיו"ר קואליציה בא אליי פעם, חבר מפלגתך אגב, השר אבישי ברוורמן וביקש שאני אשחרר אותו מהמליאה כי הוא קבע עם אשתו ללכת לאופרה והוא נזכר בזה מאוחר והיה שר תורן

זאב אלקין:  אני סירבתי שהוא יעזוב כמובן ולא אישרתי, הוא חיפש בנרות שר אחר שיחליף אותו, לא מצא, ואז פתאום ראה בירכתי המליאה את בני בגין אחרי שעה של חיפוש

זאב אלקין:  הוא רץ בטירוף לבני בגין ואמר: בני, חברי היקר, תציל אותי בבקשה, אני צריך עזרה דחופה אחרת הלך עליי

זאב אלקין:  בני הקשיב לכל הסיטואציה ואמר: אני מסכים

זאב אלקין:  תודה רבה, אמר לו אבישי, אתה ממש חבר, ואז בני אמר: אבל לא אמרת איפה ומתי אני צריך לאסוף את אשתך בדרך לאופרה

זאב אלקין:  סיפור אמיתי לחלוטין

גלעד קריב: זה בני במיטבו

גלעד קריב:  זה מזכיר לי, אופיר, את הרגע שבו ראש הממשלה המכהן פנה לתנועה הרפורמית כדי לגייר את אשתו השנייה

אופיר כץ: תודה

אופיר כץ:  בבקשה, חבר הכנסת אלקין

גלעד קריב: ואנחנו נענינו לבקשה וגיירנו את רעייתו השנייה

גלעד קריב:  מרגש, לא?      

אופיר כץ: רק את החלק הראשון של הסיפור, שהשר ביקש ללכת ולא הסכמת, תפזר את זה - - -      

גלעד קריב: אתה יודע שרעייתו השנייה גוירה בגיור ליברלי?      

זאב אלקין: היות שבארזים נפלה השלהבת וחבר הכנסת רוטמן חזר בו מטענה של נושא חדש, אז זה לא משאיר לי אלא לנמק - - -     

גלעד קריב: זאב, בפעם הראשונה בתולדות הכנסת הזו, בכהונה הזו, חבר הכנסת רוטמן חזר בו ממשהו

זאב אלקין: לא נכון, הוא משך את החוק בנושא של ועדה למינוי שופטים

גלעד קריב: לא, מה פתאום? א', הוא לא משך, ו-ב', ראש הממשלה כפה עליו, זה לא היה מרצונו

זאב אלקין: בסדר, הוא חזר בו בכפייה

אופיר כץ: גלעד, מספיק, זהו

זאב אלקין: מדובר פה על הסדר

זאב אלקין:  אמנם הוא כן קשור איך שהוא לסיפור של ההפעלה של עילת הסבירות אבל זה הסדר מאוד מאוד מיוחד לתקופת בחירות שהוא לא היה בחקיקה בשלב של הקריאה הראשונה והיות שמדובר פה בהסדר מאוד מאוד ייחודי אני כן סבור שזה נושא חדש ואי אפשר לצרף אותו לחוק בשלב הזה

זאב אלקין:  מה גם שאם היינו יודעים שיש כזה הסדר ייחודי בתוך נוסח הטקסט יכול להיות שהיינו מתקנים אותו בכל מיני דרכים והיינו מגישים עליו הסתייגויות

זאב אלקין:  אם הוא יאושר עכשיו כהסתייגות זה למעשה ימנע מאיתנו להגיש הסתייגויות לדבר הזה כי הוא לא היה בנוסח המקורי, והיות שזה הסדר מאוד ייחודי שלא התאפשר לנו להגיש עליו הסתייגויות, בדיוק למקרים כאלה נועד מנגנון נושא חדש כדי להגן על אפשרויות מהסוג הזה

אופיר כץ: תודה

אופיר כץ:  עוד מישהו רוצה להתייחס? לא

אופיר כץ:  אם כך נעבור להצבעה

זאב אלקין: לא, למה? אף אחד לא רוצה לדון בזה?      

אופיר כץ: היועצת המשפטית

טליה ג'מאל: בעינינו לא מדובר בנושא חדש, מדובר על סיוג של התחולה של הסעיף בחוק שדנו בו וגם ההסדר הספציפי נדון בוועדה

אופיר כץ: מי בעד נושא חדש?     

זאב אלקין: רגע, אבל יש פה חבר כנסת שנכנס

זאב אלקין:  אם סיימנו אז אני מבקש התייעצות סיעתית

אופיר כץ: רון רשום, אני חוזר בי, מאפשר לרון, כי הוא גם רשום על הנושא חדש

זאב אלקין: ואז כבר מראש תרשום שאני מבקש התייעצות סיעתית על הדבר הזה לפני ההצבעה

אופיר כץ: בבקשה

רון כץ: אני יודע שאתם עושים לי את זה בכוונה

גלעד קריב: נרגעת, רון?      

רון כץ: אני באתי רגוע ותדע שאופיר – טוב, אני לא רוצה להרוס, אבל אני מאוד מעריך את מה שעשית, שתדע

רון כץ:  אני חושב שזו הדרך לנהל את הדבר הביזארי הזה שאתם קוראים לו קואליציה

רון כץ:       קודם כל אני רוצה להצטרף לדברי חברי זאב אלקין ואני רוצה לומר שכל תהליך החקיקה הזה הוא תהליך פסול מעיקרו

רון כץ:  אופיר, אני אפנה אליך באופן ישיר כי אני יודע שיש קולות מתונים בתוך האירוע הזה שנחטפו על ידי המיעוט הקיצוני של הקואליציה הזו

רון כץ:  ממש עכשיו, לפי שמועות, יש עבודה על נוסח אחר

רון כץ:  שמועות, לא יודע מי עובד עליו, אולי הבוס שלכם, ואני חושב שמן הראוי שתיתנו לו את הזמן ולא תיקחו עכשיו את הצד של הקיצוניים עוד פעם ותראו על מה מדובר ואולי נחזור להסכמות נורמליות ואולי נבין מה ההשלכות האמיתיות של החקיקה הזו

רון כץ:       אופיר, איך אתה מקבל את ה – אני לא אשאל אותך כי אני לא רוצה לסבך אותך, אבל שתדע שהחוק הזה הולך לסבך משמעותית את החיילים שלנו ואת הלוחמים שלנו בעולם

רון כץ:  הפרקליטה הצבאית הראשית לא הייתה פה, כל האנשים שבחדר הזה שמדברים על זה שהם שומרים על חיילים ואכפת להם מחיילים וכל היום מדברים על חיילים, כולם פה הולכים לפגוע בחיילים

דן אילוז: אני משרת - - -     

רון כץ: איפה אתה משרת? אני אשמח לשמוע

דן אילוז: בפרקליטות הצבאית

רון כץ: איפה?      

דן אילוז: בדבל"א

רון כץ: אתה יודע איפה אני שירתי? מצוין, אז אם אתה היית קצין בדבל"א - - -     

אופיר כץ: רון, רון

רון כץ: בוא נדבר על זה חצי דקה

אופיר כץ: אם כך אנחנו יוצאים להתייעצות סיעתית, חוזרים ב-1:23 להצבעה

רון כץ: אפילו בלי פרוטוקול אני אעשה את זה

רון כץ:  אתה חושב שזה לא יפגע? תסביר לי למה

דן אילוז: אנחנו ננהל את הדיון הזה

גלעד קריב: אחרי החקיקה אתה רוצה לנהל דיון אם זה יפגע בחיילי צה"ל, שמחה רוטמן לא רצה להביא את הפצ"רית

רון כץ: אתה רוצה שאני אספר לך עם איזה קצינים בדבל"א היום דיברתי שרועדים?      

גלעד קריב: אתם מפקירים את חיילי צה"ל

גלעד קריב:  חבורה מופקרת

רון כץ: מופקרת לחלוטין

רון כץ:  אין שום סיכוי בעולם שהחקיקה הזאת לא תפגע בחיילי צה"ל וגם אתה יודע את זה וחבל שאתה לא יכול להישיר מבט

דן אילוז: אני מישיר מבט, נדבר אחר כך

רון כץ: למה לדבר אחר כך? ממי אתה מסתיר? בוא תסביר לי למה אתה חושב שזה לא יפגע ואני אסביר לך למה אני חושב שזה כן יפגע ואולי ניתן לפרקליטה הצבאית הראשית להגיע לפה ולתת את דעתה

דן אילוז: אני מזמין אותך לדיבייט לכל מקום שאתה רוצה

גלעד קריב: לחבר הכנסת אילוז לא היה מספיק חשוב לדון על זה במסגרת ה - - -     

רון כץ: ברור, הוא מקבל הוראות

רון כץ:  שים לב לגוורדיה הבכירה שהם שולחים לוועדות האלה

גלעד קריב: מה שחשוב להם זה להשתלח בקציני צה"ל

רון כץ: העיקר אחרי זה הם יגידו שהם אוהבים את החיילים והם דואגים להם

גלעד קריב: בטח, כמו שנוער הגבעות אוהב את החיילים

רון כץ: אותו דבר בדיוק

גלעד קריב: מפנצ'ר להם את הג'יפים

רון כץ: טוב שמתן כהנא כבר לא עם סרבל כי אחרי החקיקה הזאת לא בטוח שהוא היה יכול לטייל בעולם, אתה וכל הטייסים

מתן כהנא: אתה מתבלבל לגמרי, כי בכלל לא משנה אם אני עם סרבל או לא, משנה מה עשיתי בעבר

זאב אלקין: חבר הכנסת פינדרוס, אני מציע לך לכנס את כל סיעתך בבני ברק, יש שם הרבה על מה להתייעץ

זאב אלקין:  לפי השמועות שרצות יש בבני ברק הרבה על מה להתייעץ

זאב אלקין:  אני מציע לכם לעשות ישיבת סיעה בבני ברק

זאב אלקין:  אתה יכול להזמין את חבר הכנסת בוסו כאורח כבוד

רון כץ: זו גם הזדמנות לברך אותו עכשיו על האירוסים של בתו

רון כץ:  לפי השמועות יש הפתעות בבני ברק

רון כץ:  זה השמועות, נכון, יוסי? פינדרוס, מה אתה אומר על זה? יוסי אומר שיהיו הפתעות בבני ברק

יוסף טייב: ולא רק

יצחק פינדרוס: בוסו בחור טוב מאוד, אני חייב לומר

רון כץ: אוה, תמיכה מפתיעה

אופיר כץ: גלעד, פינדרוס מחפש מישהו להתייעץ איתו

שמחה רוטמן: היועצת המשפטית, אני אדחה את פתיחת ישיבת ועדת חוקה שנועדה להנמקת ההסתייגויות בחצי שעה

רון כץ: סוף סוף

רון כץ:  הנה, אני מתחיל להרגיש שרוח המפקד מתחילה להגיע

אופיר כץ: המפקדת

רון כץ: המפקדת, ואני חושב שיש גם מפקד באירוע

רון כץ:  יש פה מין מרוץ סמכויות כזה, מי יספיק קודם, ראש הממשלה או שמחה רוטמן

גלעד קריב: בתמורה לנדיבות של רוטמן אנחנו נוריד את מספר ההנמקות שלנו לרביזיות מ-1,500 ל-1,498 כמחווה של רצון טוב מצד האופוזיציה

רון כץ: אני יכול לקבל את השתיים האלה?     

אופיר כץ: אל תוריד את ההנמקות, תוריד את ההסתייגויות לפחות לייעוץ המשפטי שיעבדו פחות קשה

אופיר כץ:  את זה תעשה, לא בשבילנו, בשבילם

רון כץ: אופיר, שתדע, בזמן שיש לנו פה אני הייתי שמח לשמוע מור"ק מזאב אלקין, שהכנסת נבנתה - - -      

זאב אלקין: פספסת, היה פה מור"ק

רון כץ: אני גם רוצה לשאול שאלה, אלקין

רון כץ:  האם אי פעם היה מצב כזה שיש פה מרוץ בין הקיצוניים שרוצים להעביר את החקיקה הזו, ואני רואה את פורום קהלת פה הולך במסדרון, טלפונים, לחץ, זה, לבין לפי השמועות ראש הממשלה שמנסה לעשות משהו אחר

רון כץ:  היה דבר כזה פעם?      

יצחק פינדרוס: הפעם האחרונה שבקשי היה פה בכנסת זה היה לפני שלושה ימים

דן אילוז: אתה צריך לדבר עם החברים שלך כדי לדעת כמה מהם מתייעצים עם - - -     

רון כץ: אתה כל פעם בסיסמאות, תן לי חבר אחד

דן אילוז: אני לא אעשה להם אאוטינג

רון כץ: לא קיים, בוא נתקדם

דן אילוז: אני לא רוצה לעשות אאוטינג לאנשים, תאמין לי שיש הרבה יותר

רון כץ: אל תעשה אאוטינג, זה דבר לא יפה לעשות

זאב אלקין: חבר הכנסת רון כץ, אני אענה לך על שתי השאלות

זאב אלקין:  קודם כל בעקבות ההערה של חבר הכנסת אילוז אני אומר לך שאני מדי פעם מתייעץ עם חלק מהמומחים של פורום קהלת, ויותר מזה, המנכ"ל המפורסם של פורום קהלת, מאיר רובין, צמח אצלי בלשכה והיה יועץ שלי ואחר כך יועץ ב - - -     

קריאה: זה מסביר הרבה דברים, אלקין

זאב אלקין: הוא עבר בית ספר טוב, תודֶה

זאב אלקין:  דבר שני, לגבי שאלתך על הסיטואציה הזאת, צר לי לאכזב אותך, היא סיטואציה שגרתית

זאב אלקין:  הרבה פעמים אני הייתי בפוזיציה של הקיצוניים שאתה תיארת שרוצים לקדם איזה שהיא חקיקה והרבה פעמים נכחתי בסיטואציה שבנימין נתניהו זגזג

אופיר כץ: מי בעד טענת נושא חדש? חמישה

אופיר כץ:  מי נגד? עשרה

גלעד קריב: סליחה, אין לי זכות הצבעה

גלעד קריב:  למפלגת העבודה אין זכות הצבעה

מתן כהנא: כמו עם אביר קארה יעשו לך, אתה תקבל כתב אישום

שמחה רוטמן: לא, הוא מהצד הנכון

אופיר כץ: אז נתקן, עשרה נגד, ארבעה בעד, מי נמנע? אין נמנעים

אופיר כץ:  אם כך לא נושא חדש

אופיר כץ: בעד – 4 

אופיר כץ: נמנעים – אין לא אושר

זאב אלקין: רביזיה

אופיר כץ: מצטרף

קריאה: מצטרף גם

גלעד קריב: בהינתן שאתה גר במאחז לא חוקי כבר 25 שנים, נראה לי שהאכיפה הבררנית היא לא כלפי הצד שלי

אופיר כץ: סעיף 2 של חבר הכנסת גלעד קריב, רוטמן ופינדרוס, שלא מופיע, אבל הוא אמר לי שהוא כן הגיש

אופיר כץ:  לאחר סעיף 23 לחוק העיקרי יבוא הוספת סעיף כי בית המשפט העליון יהיה - - - מבין שופטי בית המשפט העליון אשר ביום מינויו לתפקיד נותרו לו לפחות שתי שנות כהונה - - -      

גלעד קריב: לא הרבה יושבי ראש ועדת חוקה חיו בבתים לא חוקיים

אופיר כץ: ייחשבו מיום מינוי לכהונה לבית המשפט - - - בית המשפט העליון המכהן

גלעד קריב: שמחה פורץ דרך

אופיר כץ: בבקשה, חבר הכנסת קריב

זאב אלקין: אני רוצה רק להעיר שעל הנושא הראשון הצבענו בלי לשמוע את הייעוץ המשפטי

שגית אפיק: היא אמרה, היא התייחסה

זאב אלקין: אני מתנצל

אופיר כץ: הייתה התייחסות

אופיר כץ:  בבקשה, גלעד

גלעד קריב: קודם כל ערב טוב, לילה טוב, עוד מעט בוקר טוב

גלעד קריב:  אני מיד אנמק, אבל בראשית הדברים אני רוצה לשלוח מכאן ברכה נאמנה לעשרות אלפי אם לא מאות אלפי הישראלים שיצאו היום לרחובות - - -     

רון כץ: מאות אלפי     

אופיר כץ: מיליארדים

גלעד קריב: לא יעזור לכם - - -     

זאב אלקין: לא, מיליארדים זה הכסף שיוצא מהמדינה

גלעד קריב: לא יעזור לכם, אני מבין שאתם מוטרדים מהמחאה וטוב שכך

ניסים ואטורי: די כבר עם ההצגה, העם לא מאמין לכם

גלעד קריב: יישר כוח לכל מי ש - - -     

אופיר כץ: אוקיי, גלעד, בבקשה

גלעד קריב: עכשיו לגבי הנושא

גלעד קריב:  אני מאוד מעוניין בחקיקה של הסעיף הזה כי הסעיף הזה יעגן בחוק את שיטת הסניוריטי שאתם מבקשים להרים עליה יד

גלעד קריב:  הרי ברור שהתכליות של כל המהלכים כולל ביטול עילת הסבירות, יש שתי תכליות מרכזיות, האחת, השתלטות על בית המשפט העליון וסירוס העצמאות שלו, והדבר השני זה הדחת היועצת המשפטית לממשלה

גלעד קריב:  אלה התכליות של כל המהלכים שלכם, חלק עושים את זה מסדר יום אידיאולוגי קנאי פונדמנטליסטי וחלק עושים את זה מטעמים של שחיתות שלטונית, ויש אדם אחד שגם עושה את זה מטעמים של שחיתות אישית והרצון שלו להשתחרר מאימת הדין

גלעד קריב:      אבל מן הראוי לדון בשיטת הסניוריטי, לא בסגנון שבו אתם דנים בהסדרים משטריים, ברמיסה מוחלטת של התרבות הפרלמנטרית, ולכן את שיטת הסניוריטי צריך לעגן בדרך המלך ולא בהסתייגות שלא קשורה בחוק הבזוי שאתם מקדמים

גלעד קריב:  אנחנו נעשה הכול כדי להיאבק בניסיון שלכם לבצע הדחות פרסונליות בבית המשפט העליון

גלעד קריב:  אנחנו והציבור נעמוד כחומה בצורה בפני הניסיון הנלוז של ראש הממשלה להדיח את היועצת המשפטית

אופיר כץ: תודה, גלעד

אופיר כץ:  בבקשה, הייעוץ המשפטי

גלעד קריב: אבל נעשה את זה בדרך המלך

אופיר כץ: תודה

אופיר כץ:  בבקשה, הייעוץ המשפטי

טליה ג'מאל: ההסתייגות הזאת נוגעת למי יהיה נשיא בית המשפט לעומת הנושא של הצעת החוק שלנו שנוגעת לעילת סבירות שיפוטית מנהלית ולכן בעינינו כן מדובר בנושא חדש

גלעד קריב: הייעוץ המשפטי תומך בי? זה מרגש אותי

אופיר כץ: תודה

אופיר כץ:  חבר הכנסת אלקין

זאב אלקין: אני דווקא רוצה להתנגד לבקשה של חבר הכנסת קריב

זאב אלקין:  מדובר בהסתייגות של - - -     

גלעד קריב: קשה, המאבקים הפנימיים באופוזיציה

שמחה רוטמן: אם אלקין מתנגד אני בעד

שמחה רוטמן:  רק שיהיה רשום

רון כץ: אני אחרי זה רוצה גם לומר משהו על זה

יצחק פינדרוס: אני רוצה כמגיש נושא לומר משפט אחד אחרי אלקין

גלעד קריב: אבל אתה לא רשום על הנושא הזה?      

שמחה רוטמן: כן, בטעות לא רשמו אותו

גלעד קריב: אם לא רשום לא רשום

אופיר כץ: הוספתי אותו

יצחק פינדרוס: היו"ר אמר את זה

זאב אלקין: היות שדווקא תחילת דבריו של חבר הכנסת קריב מסבירה למה זה נכון להשאיר את ההסתייגות הזאת של סיעת יש עתיד ולא להכריז עליה נושא חדש כי אמרת, בצדק, שהמהפכה המשטרית שמתרחשת כאן והסיפור של עילת הסבירות הוא רק סעיף מסוים שבה, מדובר פה על מכלול שלם, ואגב ככה זה הוצג על ידי בזמנו שר המשפטים וסגן ראש הממשלה, בין השאר גם הוצג רצון לשנות את שיטת הסניוריטי, גם בכל הדיונים על הרכב הוועדה לבחירת שופטים, גם שם נטען שאחת המטרות של יצירת הרוב בוועדה זה הסיפור של הסניוריטי והרצון לשנות אותו, ולכן היות שמדובר פה על חלק מאותו מארג בעיניי זה לא נושא חדש בהתחשב בהקשר הכולל של הדיונים שהתקיימו בוועדת חוקה

זאב אלקין:  אגב גם החוק הקודם קודם באותה דרך, בעיניי לא נכונה לחלוטין, של חוק שמתחיל בוועדה, למרות שהוא לא קונצנזואלי, חוק ועדה - - -     

אופיר כץ: תודה, חבר הכנסת אלקין

גלעד קריב: אדוני, אני אבקש להודיע

אופיר כץ: לא, לא, לא

גלעד קריב: אבל שמעתי את הנימוק, הוא שכנע אותי - - -     

אופיר כץ: יש עוד טוען

גלעד קריב: שהמציע יציע, אבל אני אומר שאני שמעתי ואני מבקש למשוך - - -     

זאב אלקין: הוא מודיע שהוא חוזר בו

אופיר כץ: קודם כל שפינדרוס ידבר

גלעד קריב: אה, אתה יודע מה? יכול להיות שפינדרוס ישכנע אותי להשאיר

גלעד קריב:  אופיר צודק, אני אשמע את כולם

יצחק פינדרוס: אחד הדברים הכי מרכזיים ביהדות זה תשובה, מקום שבעלי תשובה עומדים אין צדיקים גמורים יכולים לעמוד

גלעד קריב: נכון

יצחק פינדרוס: חבר הכנסת גלעד קריב אמר שהוא חוזר בתשובה ולא הולך להגיע מחר להפריע בכותל עם ספר תורה ולכן אני מסכים עם דבריו, אין לי מה להוסיף

זאב אלקין: אבל הוא חוזר בו מדבריו

גלעד קריב: אז יש לי שתי הודעות לגבי חזרה

אופיר כץ: מי בעד נושא חדש?     

זאב אלקין: רגע, ביקש רון כץ לדבר

גלעד קריב: אבל אני מבקש לחזור בי

רון כץ: אופיר, זה לא יפה שאתה מדלג עליי

גלעד קריב: אבל אני מבקש שיירשם בפרוטוקול שאני חזרתי וגם - - -     

שמחה רוטמן: בסדר גמור

גלעד קריב: וגם העובדה - - -     

אופיר כץ: מי בעד - - -     

זאב אלקין: רגע, התייעצות סיעתית

אופיר כץ: לא, פעמיים - - -     

זאב אלקין: לא, רון כץ עוד לא דיבר

זאב אלקין:  חבר הכנסת רון כץ ביקש לדבר, הוא עוד לא דיבר

אופיר כץ: זאב, אני פעמיים אמרתי שאני עובר להצבעה

רון כץ: לא, אבל לפני

זאב אלקין: הוא ביקש לפני

זאב אלקין:  ואני מודיע לך שכשהוא יסיים לדבר - - -     

אופיר כץ: לא, אבל אני אמרתי שאני עובר להצבעה

גלעד קריב: אני לא מבין, מה, גם התייעצות סיעתית לא נותנים פה?      

זאב אלקין: אבל הוא ביקש לדבר

אופיר כץ: בסדר, אבל אני לא חייב לתת לו

זאב אלקין: אי אפשר לבקש התייעצות סיעתית לפני ש - - -      

רון כץ: אופיר, אני גם רשום

אופיר כץ: רון, אתה לא רשום בזה, אתה רשום בבאים בתור

אופיר כץ:  אני אתן לך בבאים בתור

זאב אלקין: הוא אמר: אני גם רוצה לדבר

אופיר כץ: זאב, מקודם הוא גם לא אמר מילה אחת שקשורה לסעיף עצמו

זאב אלקין: אמר

אופיר כץ: הוא לא אמר

זאב אלקין: אמר, אמר, אני גם אגיד לך מתי

רון כץ: קודם כל שאני מצטרף

זאב אלקין: אתה יכול לקחת מצלמה ולבדוק את ההקלטה

אופיר כץ: זאב, זאב - - -     

זאב אלקין: כשאני אמרתי שזו הסתייגות של יש עתיד, קפץ רון כץ ואמר: אני גם רוצה לדבר

אופיר כץ: בסדר, החלטתי שאני במקרה הזה לא נותן לו לדבר, מה הבעיה? הדיון מוצה מבחינתי

זאב אלקין: לא, אתה לא יכול

אופיר כץ: אני כן יכול

זאב אלקין: על נושא חדש אתה לא יכול

אופיר כץ: אני כן יכול

אופיר כץ:  פעם שעברה הוא לא דיבר לעניין - - -     

זאב אלקין: אבל הוא נמצא פה בדיון

גלעד קריב: אבל רגע, אדוני היושב ראש, יש שאלה

זאב אלקין: אני רוצה שנשאל את היועצת המשפטית

גלעד קריב: אני מבקש לשאול שאלה את היועצת המשפטית, האם יכול להיות - - -     

אופיר כץ: בבקשה, ששגית תכריע

גלעד קריב: אבל יש לי שאלה

אופיר כץ: לא צריך, שגית תכריע

גלעד קריב: תכריע במה? היא לא שמעה את ה - - -     

אופיר כץ: את ה - - -     

גלעד קריב: אתה מונע ממני לשאול שאלה את היועצת המשפטית?      

אופיר כץ: כן, כרגע כן

גלעד קריב: מה, אתה נהיית רוטמן?      

אופיר כץ: כן, הלוואי

גלעד קריב: לא, באמת, אופיר

שמחה רוטמן: אני מבקש שיירשם לפרוטוקול שבמענה לשאלה האם נהיית רוטמן ענה יושב ראש הוועדה: הלוואי

זאב אלקין: שגית, אפשר גם להגיד משהו שיפתור את המחלוקת הזאת? הרי אם לא תיתן לנו התייעצות סיעתית עכשיו בנושא הזה נבקש אותה ברביזיה, לכן אני מציע לך, חבל על המחלוקת

שגית אפיק: אז תיקח את זה ברביזיה

זאב אלקין: אבל חבל על המחלוקת

שגית אפיק: אבל הוא הכריז כבר על הצבעה

שגית אפיק:  תיקח את זה ברביזיה

זאב אלקין: אבל הוא לא נתן לו לדבר

אופיר כץ: הוא ידבר בסעיף הבא

גלעד קריב: אבל יש לי שאלה אחרת

זאב אלקין: זה תקדים שלא היה פה

שגית אפיק: בנושא הבא הוא ייתן לך, הוא הכריז כבר על הצבעה

גלעד קריב: יש לי שאלה אחרת

אופיר כץ: גם מקודם שאלתי ואתה שאלת: אתם לא רוצים לדבר?      

זאב אלקין: אבל הוא ביקש

גלעד קריב: אופיר, יש לי שאלה עניינית

אופיר כץ: רון, אני אתן לך בבאים

אופיר כץ:  נסיים את ההצבעה ותעשו את התייעצות סיעתית אחרי זה

גלעד קריב: אבל יש לי שאלה עניינית לעניין הזה

גלעד קריב:  שאלה חשובה

אופיר כץ: אם כך, מי בעד טענת נושא חדש? 11

אופיר כץ:  מי נגד? שניים

אופיר כץ:  מי נמנע?     

גלעד קריב: אני רציתי להצביע נמנע, אבל אין לי זכות הצבעה

גלעד קריב:  אבל אני מבקש שיירשם בפרוטוקול שאם הייתה לי זכות הצבעה - - -     

אופיר כץ: אתה מפריע לי בהצבעה

גלעד קריב: מפלגת העבודה הייתה נמנעת

אופיר כץ: מי נמנע? אם כך טענת נושא חדש התקבלה

אופיר כץ: בעד – 11 

אופיר כץ: נמנעים – אין אושר

רון כץ: אופיר, תדע שבגלל שזה אתה אני מקבל את ההחלטה וכי שגית לידך, אני מקבל את שניכם, למרות ש - - -     

זאב אלקין: אני כבר מודיע מראש שאני מבקש התייעצות סיעתית בכל ה - - -     

גלעד קריב: אני יכול לשאול שאלה?      

אופיר כץ: סעיף 3

גלעד קריב: שאלה חשובה משפטית, זה חשוב

גלעד קריב:  איך נבנה הנוהג? עכשיו ברצינות

גלעד קריב:  אני רוצה לשאול שאלה

אופיר כץ: שאלת, איך נבנה הנוהג

גלעד קריב: לא, גברתי היועצת המשפטית, טענת נושא חדש - - -     

אופיר כץ: אני עברתי להצבעה

גלעד קריב: אני יכול לשאול את היועצת המשפטית שאלה?      

אופיר כץ: עברתי להצבעה, זאב

זאב אלקין: לא בצדק

אופיר כץ: מה זה לא בצדק? אני עברתי להצבעה

גלעד קריב: זאב, תלמד לשחרר

גלעד קריב:  רגע, נו די, נגמר האירוע

שמחה רוטמן: תלמד לשחרר, אבל בבקשה לא מגלעד

זאב אלקין: בגילי המופלג מאוחר מדי

אופיר כץ: זאב, למה אתה אמרת לנועה: תרשמי אותי, אני רוצה לדבר? ואתה רשום ונותן לחבר הכנסת - - -     

רון כץ: אני רוצה להירשם להכול, נועה

גלעד קריב: אופיר, תלמד גם אתה לשחרר

גלעד קריב:  אני רוצה לשאול עכשיו שאלה עניינית

גלעד קריב:  היועצת המשפטית מונעת ממני לשאול ברצינות שאלה

גלעד קריב:  הרי נושא חדש מועלה בטענה להסתייגות, באופן מהותי חייבים לאפשר למגיש ההסתייגות או לנציג הסיעה שהגישה את ההסתייגות להתנגד לטענת נושא חדש

אופיר כץ: אוקיי, מי הגיש?      

גלעד קריב: ההסתייגות הייתה של יש עתיד

זאב אלקין: של יש עתיד, זה מה שאני אמרתי

גלעד קריב: לא יכול להיות שטענת נושא חדש תתברר מבלי שמגיש ההסתייגות או סיעתו מקבלים הזדמנות לומר למה זה לא נושא חדש

אופיר כץ: כולם מקבלים הזדמנות, אבל לא ברגע שאני אומר שעברתי להצבעה

גלעד קריב: אז אני מבקש שנחזור על ההצבעה אחרי שנשמע את דעתו של רון כץ

אופיר כץ: סיימנו

אופיר כץ:  סעיף 3, חבר הכנסת זאב אלקין, חבר הכנסת יצחק פינדרוס - - -     

גלעד קריב: זה הנוהג, נכון?      

רון כץ: אופיר, תדע שהיועמ"שית אמרה כן, אבל זה אתה, אז אני –      

גלעד קריב: אחרי סעיף קטן - - - לחוק העיקרי יבוא 9, דרכי הבחירה של שופטים מגוונים - - - לקידום נשים לתפקידי שפיטה

רון כץ: בגלל שזה אופיר אני לא אריב איתו

אופיר כץ: אני מבין שכולם ויתרו על זכות הדיבור אז נעבור להצבעה

גלעד קריב: לא

אופיר כץ: סתם, סתם

אופיר כץ:  בבקשה, אלקין

גלעד קריב: ההסתייגות של מי?      

זאב אלקין: ההסתייגות היא של מפלגת העבודה

גלעד קריב: ולכן מפלגת העבודה תעמוד על זכותה להסביר למה זאב אלקין עוד פעם טועה

זאב אלקין: יכול להיות

גלעד קריב: כמו בחוק לביטול ההתנתקות בצפון השומרון

שמחה רוטמן: זאב, אתה עומד על טענתך? אולי אתה לא טועה?      

זאב אלקין: כרגע כן

זאב אלקין:  יכול להיות שכשאני אקשיב לגלעד אולי הוא ישכנע אותי

שמחה רוטמן: אז אולי תן לו לדבר קודם

זאב אלקין: לא, למה? אני רוצה - - -     

גלעד קריב: לא, אולי אני אשתכנע שהוא צודק?      

רון כץ: אופיר, כמה זמן יש לנו לכל אחד?      

אופיר כץ: תלוי בדברים שאתם אומרים

רון כץ: לא, אבל שיהיה לנו נוהל, צריך נוהל אחיד

אופיר כץ: תלוי, אם הדברים באמת מתייחסים ל - - -     

רון כץ: אתה מהקולות השפויים של הבית הזה

אופיר כץ: אם הדברים באמת מתייחסים לטענת נושא חדש, כמו שהוא האריך מקודם, לא הפסקתי אותו

אופיר כץ:  אותך עצרתי כי לא דיברת על נושא חדש

אופיר כץ: אופיר, אתה מהשפויים בבית הזה שנהג בצורה ממלכתית ומכובדת

אופיר כץ: בבקשה, זאב

זאב אלקין: תודה רבה

זאב אלקין:  אני דווקא אתחיל במקום שסיימתי בנימוק הקודם, למה זה כן בעיניי לא נושא חדש, הסיפור של הסניוריטי

זאב אלקין:  בשונה מהסיפור של הסניוריטי הסוגיה שמגיעה פה, גיוון שופטים בנושא המגדרי, לא עניינה מעולם את הקואליציה הזאת, לא אכפת להם כמה יש שופטים נשים ולא אכפת להם לקדם נשים כשופטים ולכן זה ללא ספק - - -     

ניסים ואטורי: אזרח שלח לי הודעה

אופיר כץ: לא להפריע

זאב אלקין: לא, אני חשבתי שהתפנה מקום אצל ואטורי על היאכטה

זאב אלקין:  אתה יודע איזה תור של חברי כנסת יש להפלגה הזאת?      

אופיר כץ: בבקשה, חבר הכנסת אלקין

זאב אלקין: חשבתי שיש סוף סוף דרמה, שיש מקום פנוי בהפלגה

זאב אלקין:  כנראה שלא

ניסים ואטורי: אני חייב להגיד לכם, כשזאב היה בליכוד החזיקו ממנו אדם רציני וחכם

רון כץ: גם היום מחזיקים ממנו אדם רציני

זאב אלקין: אם הייתי יודע שזה יגיע להפלגות יכול להיות שהייתי שוקל אם לפרוש או לא

זאב אלקין:  פשוט לא ידעתי

רון כץ: זאב, אולי הוא יזמין אותך גם?      

אופיר כץ: כן, זאב, משפט

זאב אלקין: זה לא הוא מחליט, דורון אטיאס מחליט והוא הודיע שזה רק לחברי הליכוד

ניסים ואטורי: היועצת המשפטית, שמעת מה הוא אמר? עדות ממקור ראשון

זאב אלקין: אני חוזר ואומר, היות שקידום נשים לתפקידי שפיטה, שזה הנושא של ההסתייגות הזאת, הוא לא חלק מהרפורמה של שר המשפטים יריב לוין ושל חבר הכנסת רוטמן, הם לא דיברו על זה, לא עניין אותם, בכלל לא קשור, בשונה מעניין הסניוריטי, ולכן בעיניי ללא ספק מדובר פה בנושא חדש ולכן טענתי על ההסתייגות הזאת נושא חדש

זאב אלקין:       אגב, אני בעד, שיהיה ברור, אני בעד גיוון מגדרי ואני בעד כמה שיותר שופטים נשים, אבל אני חושב שהדרך לעשות את זה היא לא דרך הסתייגות אגבית כאן אלא דרך קידום חקיקה ייעודית נכונה בהקשר הזה

אופיר כץ: תודה

אופיר כץ:  חבר הכנסת רון כץ, בבקשה

זאב אלקין: היועץ המשפטי גם לא אמר שום דבר על הטענה - - -     

אופיר כץ: זאב, מקודם אמרתי ייעוץ משפטי אמרת מה עם הח"כים, עכשיו אני נותן לח"כים, אתה אומר מה עם הייעוץ המשפטי, די, שיגעת אותנו

זאב אלקין: לא, הדרך הנורמלית

זאב אלקין:  אני טוען טענה, הייעוץ המשפטי - --      

אופיר כץ: אבל מקודם עשיתי הפוך אמרת לי לא, מה עם הח"כים

זאב אלקין: לא, אני שאלתי למה לא נתת אחרי זה לח"כים, אחרי הייעוץ המשפטי

אופיר כץ: לא, זה היה הפוך, בדיוק הפוך

זאב אלקין: איך ח"כים ידברו בלי ששמעו יועץ משפטי?      

אופיר כץ: טוב, בסדר, די, אכלת לנו את הראש

אופיר כץ:  בבקשה, רון

רון כץ: קודם כל אני רוצה להצטרף לדברים החשובים שאמר חבר הכנסת זאב אלקין

רון כץ:  כדי שלא תגיד שאני לא מתייחס לחוק כמו שצריך אז אני מצטרף לדברים של זאב אלקין

קריאה: לגבי ההפלגה?      

רון כץ: לגבי הכול

רון כץ:  כל מה שהוא אומר אני רואה אותם כדברים איכותיים, דברי טעם

רון כץ:  דבר שני, אני חושב שצריך לשמוע את היועצת המשפטית כי קשה להתייחס בלי לקבל חוות דעת משפטית לפני שהח"כים מדברים, אז אני מוכן לתת לה את הזמן שלי לפני ואז אני אתייחס למה שהיא אומרת, בקצרה, אפילו בדקה

רון כץ:  מה אתה אומר?     

אופיר כץ: מאפשר

אופיר כץ:  בבקשה

יצחק פינדרוס: אני מבקש להתייחס אם הם ימשכו את זה, כיוון שאני הגשתי את זה

טליה ג'מאל: בעינינו מדובר בנושא חדש כי הסעיף עוסק - - - לגבי גיוון קבוצות אוכלוסייה ודרכי מינוי שופטים ולא בעילות ביקורת

רון כץ: את יכולה לחזור על זה שוב? זה היה ממש מהר ומחוץ למיקרופון

שמחה רוטמן: היא אמרה שזה נושא חדש

טליה ג'מאל: מדובר בעינינו בנושא חדש

אופיר כץ: זה שכנע אותך?      

רון כץ: קודם כל כן

רון כץ:  אני חושב שייעוץ משפטי זה דבר חשוב שצריך לשמור עליו

רון כץ:  אני אומר את זה בכוונה לאט שזה יחלחל לך

אופיר כץ: טוב, תודה, אם כך עוברים להצבעה

רון כץ: לא, תשובה לגלעד, זה של מפלגת העבודה

אופיר כץ: כן, בבקשה

אופיר כץ:  בקצרה

גלעד קריב: אני מבין שאנחנו גם מפאת השעה משועשעים, שיש גם קצת חוש הומור, אבל הסיפור הוא רציני

אופיר כץ: ברור

גלעד קריב: ברור שהנושא הזה הוא לא היה הנושא המרכזי של החקיקה, אבל נושא ההשפעה של ביטול עילת הסבירות על ייצוגן של נשים בכל המערכות השלטוניות זה דבר שנידון לא מעט במסגרת הדיונים על עילת הסבירות

גלעד קריב:  חלק גדול מהקידום של נשים למשרות שלטוניות ברשות השופטת והמבצעת ובשלטון המקומי נעשו על ידי פסיקות בית המשפט שבין השאר השתמשו בחוסר הסבירות הקיצוני שיש במדיניות שוביניסטית שמדירה נשים מעמדות השפעה

גלעד קריב:      אני אוסיף על זה שהיום נפל דבר כאן בכנסת

גלעד קריב:  בניגוד גמור לעמדה של הייעוץ המשפטי הוציאו חקיקה שקשורה ישירות בנושא מעמד האישה מידי הוועדה הסטטוטורית למעמד האישה של הכנסת, ההצעה לפירוק הרשות לקידום מעמד האישה, והעבירו את זה לוועדה משותפת של חוקה והוועדה לקידום מעמד האישה ומה שעשו זה שכשהייתה אפשרות למנות או יושבת ראש ועדה בכנסת, אחת מהנשים, אני חושב מהנשים הבודדות שעומדות בראש ועדה, הייתה אפשרות או לשים בראש הוועדה המשותפת חברת כנסת או לשים את מיודענו שמחה רוטמן ובמי בחרו? בשמחה רוטמן

רון כץ: די, אני לא מאמין, באמת?      

גלעד קריב: כן

גלעד קריב:  אתה מבין?      

רון כץ: אני בהלם

אופיר כץ: גלעד, אתה סיימת, תודה רבה

גלעד קריב: נושא שקשור בקידום מעמד האישה, חשבו למנות בראשות הוועדה המשותפת חברת כנסת או המפרק הלאומי שמחה רוטמן ומינו את שמחה רוטמן

גלעד קריב:  אז איך אתה יכול לומר שזה לא קשור לחקיקה

זאב אלקין: שנייה, לפרוטוקול - - -     

גלעד קריב: האיש הזה עוין את מעמד האישה במדינת ישראל, האיש הזה מקדם שוביניזם, אפליה מגדרית והדרה מגדרית וזה לא קשור - - -     

זאב אלקין: אפשר במשפט הודעה? אני רוצה בעקבות דברי חבר הכנסת גלעד קריב להגיד שאני השתכנעתי ואני חוזר בי מהטענה של נושא חדש ומציע גם לחברי, חבר הכנסת רון כץ, לחזור בו מהטענה

אופיר כץ: תודה

אופיר כץ:  יפעת שאשא ביטון משפט ועוברים להצבעה

גלעד קריב: התייעצות סיעתית ביקשנו לפני

יפעת שאשא ביטון: אני רוצה להתייחס למוסר הכפול שמאוד מקודם אותי בכל מה שקשור לענייני נשים

יפעת שאשא ביטון:  נתחיל בזה שאין אף מנכ"לית ממשלה - - -     

אופיר כץ: יפעת, יפעת

יפעת שאשא ביטון: רגע, רגע

אופיר כץ: לא, לא, לא

אופיר כץ:  זה לא קשור לנושא חדש

גלעד קריב: עוד פעם סותמים פה לחברת כנסת כמו שעשיתם לעאידה תומא סלימאן היום

יפעת שאשא ביטון: אני רוצה - - -     

רון כץ: רגע, משפט

אופיר כץ: חוזרים ב - - -     

יפעת שאשא ביטון: לא, אני רוצה להתייחס

יפעת שאשא ביטון:  אתה רואה? אתם - - -     

גלעד קריב: יפעת, סתמו את הפה היום לעאידה תומא סלימאן וע כשיו עושים לך את אותו דבר

רון כץ: לא מתאים לך, אופיר

אופיר כץ: אני מאפשר לכם על נושא חדש

גלעד קריב: קואליציה שוביניסטית, קואליציה נגד נשים

אופיר כץ: 1:47

רון כץ: לא, אני מבקש הודעה

יפעת שאשא ביטון: אופיר, אתה לא יכול להכתיב לי מה לומר

אופיר כץ: אני לא חייב לאפשר לך אם את לא מדברת על טענת נושא חדש

יפעת שאשא ביטון: אבל אני מדברת על הטענה של מה שעולה כאן ומעלים את העניין של נשים במוסר כפול

אופיר כץ: רון, רצית להגיד משהו?      

רון כץ: כן

יפעת שאשא ביטון: לא, אופיר, אני רוצה לדבר

אופיר כץ: לא, יפעת, תדברי על - - -     

יפעת שאשא ביטון: אתה לא סותם פה לאישה

אופיר כץ: נו באמת

יפעת שאשא ביטון: לא, זה שיא האמת

יפעת שאשא ביטון:  תסתכל מה קורה פה, גברים מדברים - - -     

אופיר כץ: את הגעת רק עכשיו, גם רון מקודם דיבר שלא קשור לנושא חדש - - -     

יפעת שאשא ביטון: אני מספיק אינטליגנטית בשביל להבין - - -     

שמחה רוטמן: אני באתי להקשיב לתשובה לשאילתה שלך

מיכאל ביטון: ממש, להקשיב, לעשות ככה, לסתום את הפה למקלב והוא הודה בפניי שסתמת לו את הפה

שמחה רוטמן: לא נכון, ככה? אף פעם

שמחה רוטמן:  תבדקי, לא נכון

יפעת שאשא ביטון: ודאי שכן, עשית ככה וככה וככה והטלת אימה על חבר הכנסת מקלב

שמחה רוטמן: את יודעת מה זה שלושת השבועות? כמה זה - - -     

מיכאל ביטון: לא, הוא הודה בפניי

יפעת שאשא ביטון: כי בער לך, רבע שעה בערה לך

שמחה רוטמן: חברים, זה נורא מגרד בשלושת השבועות

מיכאל ביטון: תשמע מה קרה

מיכאל ביטון:  שעה אחת המליאה מתכנסת לדון בנושאים על סדר היום של חברי כנסת

אופיר כץ: מה היה הנושא?      

מיכאל ביטון: תחבורה ציבורית

אופיר כץ: מה בתחבורה הציבורית?      

מיכאל ביטון: דבר שבכלל הנפגעים הראשיים זה מי שנוסע בתחבורה ציבורית, שנותנים קנס לאישה מבוגרת שיש לה חופשי חודשי, למה? היא לא מתקפת

מיכאל ביטון:  נושא שעסקתי בו עם מקלב

מיכאל ביטון:  אני אומר לו: למה אתם נותנים קנס לאישה זקנה? הוא מתחיל להסביר

מיכאל ביטון:  פתאום נכנס רוטמן, שעה אחת יש למליאה לדון בבעיות של החיים, שעה אחת, כל המדינה בשבי על מערכת המשפט - - -     

יפעת שאשא ביטון: תקשיב

יפעת שאשא ביטון:  בחיי, אתה לא פה

יפעת שאשא ביטון:  עמדת כמו גנגסטר - - -     

מיכאל ביטון: שעה אחת קיבלנו לדון - - -   

זאב אלקין: הלוואי שהיית צודקת, הבעיה שלנו שהוא פה

סימון דוידסון: הוא גם חושב שזה מצחיק, שזה נותן זמן במה וזה נחמד

שמחה רוטמן: אני אפילו יכול להגיד - - -     

יפעת שאשא ביטון: אופיר, אתה חייב להבין

יפעת שאשא ביטון:  הוא בא, נעמד מולו והתחיל לאיים עליו - - -     

מיכאל ביטון: חבריי למחנה הממלכתי, אתם מפריעים לי

סימון דוידסון: זאב אלקין יכול לתת עוד כמה שמות שהיו מאוד פופולריים לתקופה קצרה

אופיר כץ: טוב, תודה, תודה, תודה

אופיר כץ:  רון, בבקשה

מיכאל ביטון: אני לא סיימתי

מיכאל ביטון:  רגע, אופיר, הם הפריעו לי

אופיר כץ: אני אתן לך

אופיר כץ:  אני מצביע ואני נותן לך

אופיר כץ:  בבקשה, רון

מיכאל ביטון: אנשי המחנה הממלכתי הפריעו לי לסיים את הדברים

אופיר כץ: אתה מבין? בבקשה, רון

מיכאל ביטון: תן לי לסיים את הנקודה

אופיר כץ: קדימה, קצר אבל

מיכאל ביטון: אנחנו מעלים נושאים חשובים, באמת, בא רוטמן, שכבר הוא שולט במדינה בוועדת רפורמות, אחרי זה שולט בנשים, עכשיו הוא שולט במליאה

מיכאל ביטון:  הוא אומר לסגן שר: סתום את הפה, רד מהבמה

מיכאל ביטון:  אתה שמעת דבר כזה? שהוא רוצה לדבר על עניים ועל תחבורה ציבורית והוא סותם לו את הפה?      

סימון דוידסון: אבל זה לא מעניין אותו

סימון דוידסון:  אתה לא מבין שזה לא מעניין אותו?      

אופיר כץ: טוב

אופיר כץ:  רון כץ, בבקשה

סימון דוידסון: לא מעניין אותו מה שקורה במדינה, הוא רוצה לשרוף את המדינה

אופיר כץ: סימון, סימון

סימון דוידסון: שום דבר לא מעניין אותו

סימון דוידסון:  הוא יושב וצוחק ואומר - - -     

אופיר כץ: די

אופיר כץ:  רון כץ, בבקשה

מיכאל ביטון: זה לא היה תקין מה שעשית

מיכאל ביטון:  ממה אתה לחוץ? רון כץ נשאר במליאה לדבר על דברים אמיתיים

אופיר כץ: מיכאל, מיכאל ביטון

מיכאל ביטון: מה הלחץ? מה, אתה פוחד שביבי יסגור דיל על הראש שלך?      

אופיר כץ: מיכאל ביטון, קריאה ראשונה

אופיר כץ:  זה לא פייר

מיכאל ביטון: אני רוצה קריאה שנייה

אופיר כץ: לא, זה לא פייר מה שאתה עושה

אופיר כץ:  אתה לא בסדר

אופיר כץ:  בבקשה, רון

מיכאל ביטון: למה לא בסדר?      

רון כץ: אני רוצה לומר – סליחה, בבקשה

מיכאל ביטון: אתה רואה? הוא לא מדבר לפני הרשות שלי

מיכאל ביטון:  רון, דבר

רון כץ: אני מכבד את המבוגרים ממני, ככה אני עובד, בייחוד מי שהיה ראש עיר

רון כץ:  אני קודם כל רוצה לומר שהקשבתי לדברי הטעם של גלעד

רון כץ:  גלעד לא פה

רון כץ:  אני חושב שההתנהלות והדרת הנשים שקורית בבית הזה ובקואליציה הזו היא משהו שצריך לעצור

רון כץ:  אופיר, זה משהו - - -     

אופיר כץ: אחרי זה אתם אומרים למה אני עוצר

רון כץ: לא, כי יש פה דברים שחייבים לדבר עליהם

אופיר כץ: לא, אני פה ועדת הכנסת

אופיר כץ:  רק נושא חדש, זה לא המקום

רון כץ: אני עכשיו גיליתי - - -     

אופיר כץ: זה לא המקום

אופיר כץ:  רון, סליחה, מי בעד טענת נושא חדש?      

רון כץ: אני עכשיו גיליתי שלקחתם את הסמכות הזאת מיו"ר הוועדה הרלוונטית

רון כץ:  הזוי

אופיר כץ: עשרה בעד

אופיר כץ:  מי נגד? חמישה

אופיר כץ:  מי נמנע? אם כך התקבלה טענת נושא חדש

אופיר כץ: בעד – 10 

אופיר כץ: נמנעים – אין אושר

זאב אלקין: גם זה רביזיה וגם הקודם רביזיה

אופיר כץ: אני גם מצטרף לכל הרביזיות של אלקין

אופיר כץ:  סעיף 4 על סדר היום, של חבר הכנסת יצחק פינדרוס, רון כץ ושמחה רוטמן, הם טענו, הסתייגות 285, בסעיף 1, לאחר סעיף 1 יבוא סעיף 1א, סעיף 1 יחול רק במידה שהחוק לא יאפשר לחברי כנסת להתמנות לשרים

אופיר כץ:  בבקשה, רון כץ

זאב אלקין: אני אבקש לענות אחר כך

אופיר כץ: אז בוא נעשה כמו שביקשת, ייעוץ משפטי

שגית אפיק: קודם הטענה

זאב אלקין: טענה, ייעוץ משפטי, תשובה ואז כל האחרים

שגית אפיק: כיוון שההסתייגות של המחנה הממלכתי אז חבר הכנסת רון כץ, אתה, אני מניחה, תרצה לטעון את טענת נושא חדש

זאב אלקין: אולי שמחה רוטמן רוצה, או פינדרוס

רון כץ: מישהו רוצה להצטרף? שמחה, רצית?      

שמחה רוטמן: גם פינדרוס יכול

רון כץ: בבקשה תתחילו, אני רוצה לשמוע אתכם דווקא, אולי תצליחו להסביר לי את הדבר הזה

שמחה רוטמן: אני חושב שחברי כנסת צריכים להיות כשירים להתמנות כשרים

שמחה רוטמן:  אני חושב שאין שום קשר בין עילת הסבירות לנושא הזה ולכן אני חושב שהנושא רחוק מאוד מלהיות קשור להצעת החוק

רון כץ: שמה אין קשר?      

שמחה רוטמן: החוק לא יכשיר חברי כנסת להתמנות כשרים? אנחנו לא רוצים שחברי כנסת יהיו שרים? זה משהו שהוא חורג לחלוטין מתחומי - - -     

זאב אלקין: לא, בניגוד לעילת הסבירות

שמחה רוטמן: ואם הם לא חברי כנסת? אתה רוצה שרים שהם אינם חברי כנסת שיהיו לא סבירים חלילה וחס? אין בזה שום היגיון, זו הסתייגות שהיא כל כולה - - -     

זאב אלקין: זה לא נושא חדש או לא נושא חדש, זה שאלה של טעם

אופיר כץ: תודה

אופיר כץ:  בבקשה, רון כץ

זאב אלקין: זה לא קשור לטענת נושא חדש

קריאה: רון, אני מציע שאתה תחזור על הדברים שרוטמן אמר

זאב אלקין: אני מציע שתחזור בך מהטענה של נושא חדש

רון כץ: כן, אני מסכים שככל הנראה אנחנו נצטרך לעשות על זה חושבים שוב ואני חוזר בנושא הזה מטענה של נושא חדש

רון כץ:  כשמדובר על סבירות בקואליציה הזו אז הכול סביר, ומה שלא סביר הוא הסביר ומה שסביר הוא לא סביר

יפעת שאשא ביטון: לכן מבטלים את הסבירות

רון כץ: לא צריך סבירות בכלל, כל אחד יעשה כרצונו

יצחק פינדרוס: אין שום קשר

רון כץ: ייעוץ משפטי, בבקשה

טליה ג'מאל: כאמור מבלי להביע עמדה לגבי היגיון ההסתייגות, ההסתייגות עוסקת בתחולת הסעיף בחוק ולכן בעינינו דווקא לא מדובר בנושא חדש

שמחה רוטמן: טוב שיש מחלוקת והפעם אנחנו נשקול מה אנחנו עושים עם עמדת הייעוץ המשפטי

אופיר כץ: בבקשה, חבר הכנסת אלקין

מיכאל ביטון: מה זאת אומרת תשקול? אתה לא מכבד את היועצת המשפטית?      

שמחה רוטמן: מכבדים מאוד

דן אילוז: לפני שנייה אתם הצבעתם נגד עמדת הייעוץ המשפטי, אני לא מבין על מה אתם מדברים

אופיר כץ: כל ההצבעות עכשיו אתם הצבעתם בניגוד ליועצת המשפטית

מיכאל ביטון: לא הבנתי מה הוא אמר

מיכאל ביטון:  היועצת המשפטית מדברת - - -      

רון כץ: אנחנו תמיד הולכים עם היועצת המשפטית, בייחוד כשזאת שגית

שמחה רוטמן: בניגוד לכל ההצבעות הקודמות

רון כץ: אני משנה את ההצבעה אם שגית חושבת אחרת

רון כץ:  אפשר לעשות את ההצבעה שוב?      

מיכאל ביטון: אפשר להביא עוד יועצים שיצביעו? אין להם רוב, צריך איזה תשע יועצות, יהיה להם רוב פה

אופיר כץ: אתה יודע שהיועצים המשפטיים עכשיו עובדים מאוד קשה כי אתם לא רוצים להסיר את ההסתייגויות?      

מיכאל ביטון: לא, כי אתם ריחמתם עליהם

מיכאל ביטון:  אתם יש לכם רחמים על יועצים משפטיים

מיכאל ביטון:  דאגתם לרווחתם בחצי שנה האחרונה

רון כץ: אופיר, זה נוגע ברגשותיי שאתה דואג ליועצים המשפטיים בערב שהיועצת המשפטית לממשלה אומרת שהיא מותקפת על ידי הקואליציה

רון כץ:  זה נוגע בליבי שאתה דואג

מיכאל ביטון: ממש דאגת ליועצת המשפטית לממשלה

מיכאל ביטון:  ממש הזמנת אותה לישיבת הממשלה, אמר לה: אל תפחדי, כולם נחמדים

אופיר כץ: אני מדבר על יועצים משפטיים אובייקטיביים

רון כץ: מי מחליט מי אובייקטיבי ומי לא? יש ועדה או שזה בן אדם שקובע שיושב שם? מי קובע את זה?      

יצחק פינדרוס: רק לא בית המשפט העליון

אופיר כץ: רון, זהו

רון כץ: אבל עניתי לו

אופיר כץ: ענית, זהו

זאב אלקין: מדובר פה על טענת נושא חדש על הסתייגות שלנו, של המחנה הממלכתי

זאב אלקין:  אנחנו מתנגדים לטענת נושא חדש ואני פונה לחבר הכנסת שמחה רוטמן ולחבר הכנסת פינדרוס בבקשה להסיר את הבקשה שלהם לנושא חדש, במיוחד לאור ההבהרה שניתנה פה על ידי הייעוץ המשפטי של הוועדה, שגם הייעוץ המשפטי של הוועדה לא סובר שזה נושא חדש

זאב אלקין:       אני גם אסביר, בנוסף למה שנאמר פה, מעבר לזה שזה סעיף תחולה למה זה לא נושא חדש

זאב אלקין:  זה לא סוד שהלהיטות שבה הקואליציה מקדמת דווקא את החוק הזה משאר החוקים של המהפכה המשפטית זה חבר כנסת מסוים שהיא לא מצליחה למנות אותו לשר, כולנו יודעים איך קוראים לו

זאב אלקין:  זה בכלל חלק מהמנוע העיקרי בריצת האמוק הזאת לאישור של החוק הזה

זאב אלקין:  ולכן בעינינו בוודאי שימוש בחוק הזה לצורך המטרה הזאת הוא פסול ולכן ביקשנו להגביל את זה בסעיף התחולה ובוודאי ובוודאי לא רק שלא מדובר בנושא חדש, מדובר בליבת החוק

זאב אלקין:  מבחינת הקואליציה שמקדמת את זה ליבת החוק זה לקחת חבר כנסת מסוים שבית המשפט העליון - - -      

שמחה רוטמן: האמת היא שאני השתכנעתי, אבל אני לא יודע מה פינדרוס יעשה

יצחק פינדרוס: אני מוכן להציע לך עסקה, אני אוהב לעשות עסקים איתך, אלקין

אופיר כץ: תודה רבה

אופיר כץ:  אני מקבל את בקשתך, חוזרים ב-1:59 להצבעה

יצחק פינדרוס: רגע, אני רוצה להציע עסקה לאלקין, יכול להיות שאני אמשוך את זה

אופיר כץ: יצאתי להתייעצות, פינדרוס

יצחק פינדרוס: אני רוצה להציע עסקה

יצחק פינדרוס:  אם אתה מוריד 10% מבקשות הרביזיה אני מצטרף אליך ומוריד את הנושא חדש

רון כץ: בגלל שיש לכם קרע פנימי בקואליציה אנחנו לא בטוחים אם אתה –      

גלעד קריב: אני הוסמכתי על ידי המחנה הממלכתי לדחות את ההצעה

מיכאל ביטון: איזה קרע, רון? אתה יכול לספר לנו?      

רון כץ: מיכאל, אני אתן לך את התמונה

רון כץ:  מפת ישראל, אזימוט 45 צפון, עיר מסוימת, שם התחילה הבעיה

גלעד קריב: מה, בבני ברק?      

רון כץ: הבעיה התחילה ממקום אחר

גלעד קריב: טבריה?     

רון כץ: מעוד מקום אחר, אני לא אתן איזה

מיכאל ביטון: אבל מאיזה נקודה לוקחים את האזימוט?      

רון כץ: מהבית שלנו, פתח תקווה זה עיר האורות

גלעד קריב: מאשדוד? אני לא הבנתי

מיכאל ביטון: פתח תקווה 45?      

רון כץ: כן, תלך על המפה, לאן זה הולך? לא אשדוד גם

גלעד קריב: משחקים ארץ עיר? תזרוק רמז, באיזה אות זה מתחיל?      

אופיר כץ: אם כך עוברים להצבעה

שמחה רוטמן: לפני ההצבעה אני אומר שלמרות שאני חולק על עמדת הייעוץ המשפטי בנושא הזה, מתוך כבוד לייעוץ המשפטי של הוועדה שלי אני מושך את טענת הנושא חדש

מיכאל ביטון: חבר'ה, יש כבוד לייעוץ המשפטי

זאב אלקין: אז אולי גם פינדרוס ימשוך?      

אופיר כץ: מי בעד?      

זאב אלקין: רגע, אולי גם פינדרוס ימשוך?      

אופיר כץ: לא, הוא לא רוצה, הוא אמר לי שהוא לא רוצה

אופיר כץ:  מי בעד טענת נושא חדש?      

שמחה רוטמן: בעד

זאב אלקין: אתה גם מושך וגם מצביע בעד

שמחה רוטמן: כי יש לי גם כבוד לפינדרוס

זאב אלקין: הכבוד שלך לייעוץ המשפטי מאוד מאוד מוגבל

אופיר כץ: עשרה

אופיר כץ:  מי נגד?      

מיכאל ביטון: עם כבוד כזה לא הולכים למכולת

אופיר כץ: מי נמנע?      

מיכאל ביטון: עם כבוד כזה היועצים המשפטיים מעדיפים שלא תעשה כבוד

אופיר כץ: אם כך טענת נושא חדש - - -      

אופיר כץ: אושר

זאב אלקין: רביזיה

אופיר כץ: חברי הכנסת רון כץ ושמחה רוטמן, 825 בסעיף - - - להצעת החוק בסופו יבוא, על אף האמור בחוק יסוד זה יבוא בידיעה שהתיקון המוצע עתיד לסכן את - - -     

זאב אלקין: ההסתייגות של המחנה הממלכתי

אופיר כץ: ועשוי לחשוף אותם לבית הדין הבין-לאומי בהאג

אופיר כץ:  בבקשה, רון

זאב אלקין: אני מציע לרון לחזור בו

גלעד קריב: לא, רון, אל תחזור בך, זה נושא חשוב

רון כץ: לא, זה נושא חשוב באמת ואני רוצה שתאזינו לו בקשב רב, כי מה שאני אומר פה היום אנחנו נראה אותו קורה הלכה למעשה בעוד כמה חודשים

רון כץ:  בעוד כמה חודשים אנחנו כולנו נעמוד פה, נזכור את השיחה הזאת, כשחיילי צה"ל, הלוחמים שלנו, לא יוכלו לנסוע בעולם

מיכאל ביטון: חבר הכנסת רוטמן, אתה מצביע נגדם והולך להתחנף? אני לא הבנתי את זה

רון כץ: לא יוכלו לנסוע בעולם מחשש שמא הם יעמדו לדין בטריבונלים בין-לאומיים

רון כץ:  אני רוצה להסביר לכם משהו, זה באמת נושא שהוא קצת יותר סבוך, אבל מאוד מאוד חשוב

רון כץ:  הסיבה היחידה שלא שופטים לוחמים שלנו בעולם היא כי מערכת המשפט שלנו היא עצמאית והיא חזקה

רון כץ:  זו הסיבה היחידה שמאפשרת לנו לשמור על החיילים האלה

רון כץ:  יש הרבה מאוד פסקי דין בנושא והסיבה שזה קורה היא כי יש על מי לערער, כי כשיש החלטה של הפצ"ר אפשר לערער עליה לבג"צ, ואז אנחנו באים לטריבונלים הבין-לאומיים ואומרים: חבר'ה, יש מי שיבחן את הסבירות של ההחלטות

רון כץ:       ברגע שלא נוכל לבחון יותר את הסבירות אנחנו בעצם אומרים בעולם שאין מי שיפקח על המערכת

רון כץ:  כשאין בישראל מי שיפקח על המערכת יהיה בעולם מי שיפקח על המערכת ואז כל מי שיושב בחדר הזה שחושב שהוא שומר על חיילים צה"ל וכל היום הולך להצטלם בבסיסים, אדון בעל הבית פיתות ומקלחות, שיסביר לאותם לוחמים למה הם עכשיו לא יכולים לטוס בעולם או לא יכולים להיכנס למדינות מסוימות כי יש צו מעצר עומד כנגדם

רון כץ:  ובזה אני מבין טוב מאוד ופה אני אומר לכם, אתם לוקחים סיכון אדיר על ביטחון מדינת ישראל ועל שלומם של לוחמי צה"ל

דבורה ביטון: הם מפקירים את החיילים

יצחק פינדרוס: מכיוון שזה נושא של חוץ וביטחון, זה לא נושא של חוקה, זה ממש נושא חדש

יצחק פינדרוס:  אני מבקש את מירי מחוץ וביטחון, זה נושא של חוץ וביטחון, זה לא נושא של ועדת חוקה בכלל

טליה ג'מאל: ההסתייגות הזאת עוסקת - - -     

יצחק פינדרוס: שגית, זה לא הוגן, היא מוועדת חוקה, זה נושא של חוץ וביטחון

רון כץ: דווקא זה נושא של חוקה, זה לא של חוץ וביטחון

זאב אלקין: זה התוצאה של החוק ההזוי

רון כץ: בדיוק, זו התוצאה של החוק שאתם מקדמים

שמחה רוטמן: אתם סותמים את הפה ליועצת המשפטית

אופיר כץ: רון, זאב

אופיר כץ:  טליה, בבקשה

רון כץ: אני אשמח לשמוע את זה

טליה ג'מאל: ההסתייגות עוסקת בהשלכות שלדעת חברי הכנסת המציעים אותה יהיו להצעת החוק הספציפית ולכן בעינינו לא מדובר בנושא חדש

זאב אלקין: הנה עוד פעם, אתם רואים שצדקנו

שמחה רוטמן: מזל שפינדרוס פה

זאב אלקין: כן, הוא הגוי של שבת שלך

זאב אלקין:  רק הבעיה שחבר הכנסת פינדרוס - - -     

יצחק פינדרוס: הצטרפתי, אמרתי מיד כשנכנסתי

יצחק פינדרוס:  תראה אצלו, נאמר גם לפרוטוקול למטה

יצחק פינדרוס:  אמרתי את זה ואתה היית - - -     

זאב אלקין: אבל זה לא נכון, לזה לא הצטרפת

יצחק פינדרוס: נכנסתי לחדר, הערתי על זה מיד

זאב אלקין: זה לא נכון

יצחק פינדרוס: בתחילת הדיון

זאב אלקין: אבל להסתייגות הספציפית הזאת לא הצטרפת

שמחה רוטמן: בינתיים אני לא משכתי את שלי

זאב אלקין: בסדר, אל תמשוך

שמחה רוטמן: אבל בכל מקרה פינדרוס גם הצטרף

זאב אלקין: זה לא נכון

זאב אלקין:  זה לא מופיע במכתב אתה חתום

שמחה רוטמן: בסדר, נכון

זאב אלקין: לגבי ההסתייגות הזאת, כמו שאמר הייעוץ המשפטי, ההסתייגות הזאת עוסקת בהשלכות של החקיקה ומוודאת שמי שמצביע בעד החוק אכן מבין מה יהיו ההשלכות של החקיקה הזאת ולכן בוודאי ובוודאי שזה לא נושא חדש, גם כפי שאמר הייעוץ המשפטי

זאב אלקין:  לכן אני מציע לחבר הכנסת רון כץ קודם כל לחזור בו מטענת נושא חדש

רון כץ: אני מקבל את הצעתך

זאב אלקין: ואני מציע לך גם לך, אדוני היושב ראש, רק לפני שנייה הכריז פה על הכבוד שהוא רוחש לייעוץ המשפטי של הוועדה –      

מיכאל ביטון: עם כבוד כזה הן לא יכולות לעבוד

מיכאל ביטון:  הוא מצביע נגדן

זאב אלקין: חבר הכנסת פינדרוס לא רשום על נושא חדש

זאב אלקין:  אם אתם מתעקשים על זה שזה יהיה רשום על שמו, לכו תוכיחו מהפרוטוקול שהוא הצטרף לנושא החדש

שמחה רוטמן: אין שום בעיה

שמחה רוטמן:  בכל מקרה, למען הסר ספק, אני לא מושך

זאב אלקין: אתה לא משוך

זאב אלקין:  אז הנה כל הכבוד המזויף שלך לייעוץ המשפטי של הוועדה

שמחה רוטמן: אוקיי

שמחה רוטמן:  מאחר שאני לא רוצה לפתוח עוד עשר דקות של דיון על זה

אופיר כץ: תודה, זאב

אופיר כץ:  אם כך, ב-2:10 מצביעים

יצחק פינדרוס: ב-2:15 ישיבת ועדת חוקה לנימוק הסתייגויות והצבעה על ההסתייגויות

מיכאל ביטון: חכה, עוד לא גמרנו פה, לאן אתה ממהר? יכולות להיות פה הרבה התפתחויות

אופיר כץ: מי בעד נושא חדש?      

מיכאל ביטון: אתה מצביע נגד היועצים המשפטיים?      

אופיר כץ: עשרה בעד

אופיר כץ:  מי נגד? ארבעה נגד

אופיר כץ:  מי נמנע? אין נמנעים

אופיר כץ:  אם כך, טענת נושא חדש התקבלה

אופיר כץ: בעד – 10 

אופיר כץ: נמנעים – אין אושר

אופיר כץ: אנחנו נצביע על כל הרביזיות של זאב שהצטרפתי אליהם ב-2:40

אופיר כץ: אני מתחיל עם סעיף 2, נעבור מיד להצבעה

אופיר כץ:  לגבי כל הטענות הגישו אופיר כץ, זאב אלקין ורון כץ

אופיר כץ:  הם לא נמצאים פה אז נעבור להצבעה

אופיר כץ:  אני מוותר על הנימוק

אופיר כץ:  מי בעד? מי נגד? מי נמנע? אם כך הרביזיה נדחתה

אופיר כץ: בעד – 0 

אופיר כץ: נמנעים – אין לא אושר

אופיר כץ: סעיף 1, גם של אותם חברי כנסת

אופיר כץ:  מי בעד הרביזיה? מי נגד? מי נמנע? אם כך הרביזיה נדחתה

אופיר כץ: בעד – 0 

אופיר כץ: נמנעים – אין לא אושר

אופיר כץ: סעיף 3, של חברי הכנסת אלקין, פינדרוס, רון כץ ושמחה רוטמן

אופיר כץ:  מי בעד? מי נגד? מי נמנע? הרביזיה הזו נדחתה

אופיר כץ: בעד – 0 

אופיר כץ: נמנעים – אין לא אושר

אופיר כץ: סעיף 4, של חברי הכנסת פינדרוס, רון כץ ושמחה רוטמן

אופיר כץ:  מי בעד? מי נגד? מי נמנע? הרביזיה הזו גם נדחתה

אופיר כץ: בעד – 0 

אופיר כץ: נמנעים – אין לא אושר

אופיר כץ: 5, של חבר הכנסת רון כץ וחבר הכנסת שמחה רוטמן

אופיר כץ:  מי בעד? מי נגד? מי נמנע? גם הרביזיה הזו נדחתה

אופיר כץ: בעד – 0 

אופיר כץ: נמנעים – אין לא אושר

אופיר כץ: כל הרביזיות נדחו

אופיר כץ:  תודה